15/04/2015 | Administración LocalMunicipal
Arteixo
Contratación, Bens e Patrimonio
Aprobación do padrón da taxa de suministro de agua potable, sumidoiros, canon de saneamento de augas residuais da Xunta de Galicia e depuración de augas residuais. Período impositivo 1.º trimestre 2015

En Resolución de data 13 de abril de 2015 adoptada por D. José Ramón Amado de la Fuente, Concelleiro de Área de Obras, en virtude da delegación xenérica de competencias relativas á xestión ordinaria do servizo de abastecemento de auga potable e saneamento de augas residuais que abrangue entre outras, a de dirixir dito servizo así como o da súa xestión, incluída a facultade de resolver mediante actos administrativos que afecten a terceiros, que lle foi conferida por resolución de Alcaldía número 2993/2013 de data 27 de agosto pasado a cal modifica a resolución número 989/2013 de 11 de xuño de 2011, acordoúse: PRIMEIRO: Aproba-lo Padrón da taxa por prestación do servizo público de subministro de auga potabel, sumidoiros, canon de saneamento de augas residuais da Xunta de Galicia e depuración de augas residuais, correspondente ao período impositivo 1º trimestre de 2015, no que constan 16.066 recibos por un importe de SETECENTOS SEIS MIL OITOCENTOS SESENTA E CINCO EUROS E UN CENTIMO (706.865,01 €), segundo o seguinte detalle: O importe total dos recibos dividese da seguinte maneira: - Recibos domiciliados: ……. 640.908,92 € (Total = 14.678 recibos) - Recibos no domiciliados: …. 65.956,09 € (Total= 1.388 recibos, dos cales 15 recibos son por importe 0) SEGUNDO: Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións incorporadas ó Padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das licendas locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. CUARTO: O prazo de cobro en período voluntario será dende o 22 de abril de 2015 ao 22 de xuño de 2015. Para o cobramento dos citados tributos se remitirá ó enderezo dos contribuíntes un recibo co obxecto de que o seu importe sexa ingresado, no prazo voluntario indicado, a través de calquera oficina da entidade CAIXABANK. O ingreso tamén poderá efectuarse nas oficinas do Servizo Municipal de Augas sito no Edificio de Servizos Múltiples sito na Trv. Arteixo nº 249, en horario de 9:00 a 13:00 horas, de luns a venres, e de 16:30 a 18:30 horas os xoves. Os contribuíntes que teñan domiciliado o pagamento nunha entidade financieira, os recibos seranlles cargados na conta por eles indicada, o vindeiro 28 de abril de 2015. As persoas que non reciban ou extravíen os recibos mencionados poderán solicitar un duplicado nas OFICINAS DO SERVIZO MUNICIPAL DE AUGAS, sita na Trv. Arteixo nº 249, antes do remate do prazo indicado, dado que a súa non recepción non exonera da obriga de pagamento nen impide a utilización da vía de constriximento. Asemesmo poderán interpoñer as reclamacións que estimen pertinentes ou solicitar canta información precisen en horario 9:00 a 13:00 horas, de luns a venres, e de 16:30 a 18:30 horas os xoves. Advírteselles que transcurrido o prazo de ingreso, as débedas será esixidas pola procedemento de constriximento, logo de devenga-lo recargo de prema, xuros de mora e, no seu caso, as custas que se produzan. No relativo ao Canon da Auga as débedas serán esixidas directamente pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. Arteixo, 13 de abril de 2015 O Alcalde-Presidente Por delegación, Decreto nº 2993/2013 Asdo.: J. Ramón Amado de la Fuente